VSK sklep Cp 654/99
Datum: 1999-11-17T01:00:00.000+01:00
ecli: ECLI:SI:VSKP:1999:CP.654.99
sodisce: Višje sodišče v Kopru
oddelek: Civilni oddelek
institut: ugovor dolžnika zoper sklep o izvršbi na podlagi verodstojne listine
jedro: Po ugovoru dolžnika zoper sklep o izvršbi na podlagi verodostojne listine, je sodišče izdalo sklep o utesnitvi izvršbe. Je pa ugovor v celoti utemeljen, zato pritožbeno sodišče razveljavi sklep o izvršbi v delu, v katerem je dovoljena izvršba (ob upoštevanju sklepa o utesnitvi) za preostali del terjatve.

 
zveza: ZIZ člen 62/2,  62/2.

## Jedro

Po ugovoru dolžnika zoper sklep o izvršbi na podlagi verodostojne listine, je sodišče izdalo sklep o utesnitvi izvršbe. Je pa ugovor v celoti utemeljen, zato pritožbeno sodišče razveljavi sklep o izvršbi v delu, v katerem je dovoljena izvršba (ob upoštevanju sklepa o utesnitvi) za preostali del terjatve.

## Izrek

Pritožbi (ugovoru) dolžnika se ugodi in se ob upoštevanju sklepa o utesnitvi izvršbe z dne 22.4.1999 sklep o izvršbi r a z v e l j a v i v delu, s katerim je bila dovoljena izvršba za znesek 173,00 SIT (iz naslova obračunanih obresti) in 13.344,00 SIT stroškov postopka in v tem obsegu bo o zahtevku in stroških odločalo v pravdnem postopku.

## Obrazložitev

Sodišče prve stopnje je zoper dolžnika izdalo sklep o izvršbi na podlagi verodostojne listine zaradi izterjave 2.006,00 SIT s pripadki in stroški postopka z rubežem plače, ki jo dolžnik prejema pri L. P..

Zoper ta sklep je ugovarjal dolžnik in v ugovoru navedel, da je terjatev upnika v celoti poravnal. Sodišče prve stopnje je v skladu z določili 5. odst. 62. čl. Zakona o izvršbi in zavarovanju (ZIZ) ugovor dolžnika poslalo višjemu sodišču, da o njem odloča kot o pritožbi. Poleg tega pa je na predlog upnika po ugovoru dolžnika odločalo o utesnitvi izvršilnega predloga za plačano glavnico v znesku 2.006,00 SIT s sklepom z dne 22.4.1999. Pritožba je utemeljena.

Pritožbeno sodišče ugotavlja, da je sodišče prve stopnje na predlog upnika izdalo zoper dolžnika sklep o izvršbi na podlagi verodostojne listine zaradi izterjave 2.006,00 SIT z obračunanimi zamudnimi obrestmi v znesku 173,00 SIT in stroški postopka v znesku 13.314,00 SIT z rubežem plače, ki jo dolžnik prejema pri L. P.. Upnik je zoper ta sklep ugovarjal in v ugovoru navedel, da je terjatev poravnal ter sodišču predložil fotokopije izvršenih plačil. Upnik je po ugovoru dolžnika sklep o izvršbi utesnil le na izterjavo obračunanih obresti v znesku 173,00 SIT in stroškov izvršilnega postopka v znesku 13.314,00 SIT. Sodišče prve stopnje je temu predlogu sledilo in sklep o izvršbi utesnilo tako kot je upnik predlagal. Sporna je še ostala terjatev upnika iz naslova zamudnih obresti in stroškov postopka, o kateri bo moralo odločati pravdno sodišče. Pritožbeno sodišče je zato ob reševanju pritožbe (ugovora dolžnika) in ob upoštevanju že izdanega sklepa o utesnitvi izršbe sklep o izvršbi razveljavilo v delu, v katerem je dovoljena izvršba še za znesek 173,00 SIT in za stroške postopka, o katerih bo odločalo pravdno sodišče.